section_heading: Povijest
paragraph_text: Sama diploma slijedi tekst Trogirske diplome, jedinog sačuvanog privilegija kojeg je kralj Koloman podijelio dalmatinskim gradovima (Rab, Zadar, Trogir i Split), nekoliko godina nakon što je 1102. godine bio okrunjen u Biogradu za novog hrvatsko-dalmatinskog kralja. Kralj je privilegijom zajamčio Splitu visoku razinu političke autonomije, "čvrsti mir" (firmam pacem) i kraljevsku zaštitu te je oslobodio komunu plaćanja tributa mira, dopustio svećenstvu i građanima slobodno pravo na biranje nadbiskupa i gradskog kneza te im je dozvolio uporabu komunalnog običajnog prava. S druge strane, Splićani su, kao i Trogirani, morali plaćati dvije trećine prihoda kralju, a jednu trećinu gradskom knezu, a morali su plaćati i desetinu nadbiskupu.<ref>Trogirska diploma - Hrvatska enciklopedija